CELEX: 32010R0471
Language: hu
Date: 2010-05-31 00:00:00
Title: A Bizottság 471/2010/EU rendelete ( 2010. május 31.) az 1235/2008/EK rendeletnek a bizonyos ökológiai termelésű mezőgazdasági termékek közösségi forgalmazásánál kötelező származási helyként megjelölt harmadik országok jegyzéke tekintetében történő módosításáról  (EGT-vonatkozású szöveg)

1.6.2010   
            
            
               HU
            
            
               Az Európai Unió Hivatalos Lapja
            
            
               L 134/1
            
         A BIZOTTSÁG 471/2010/EU RENDELETE
   (2010. május 31.)
   az 1235/2008/EK rendeletnek a bizonyos ökológiai termelésű mezőgazdasági termékek közösségi forgalmazásánál kötelező származási helyként megjelölt harmadik országok jegyzéke tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (2) bekezdésére,
   mivel:
   
               (1)
            
            
               A 834/2007/EK rendelet 33. cikkének (2) bekezdésével összhangban a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló, 2008. december 8-i 1235/2008/EK bizottsági rendelet (2) III. melléklete megállapította azoknak a harmadik országoknak a jegyzékét, amelyeknek termelési rendszere és a mezőgazdasági termékek ökológiai termelésére vonatkozó ellenőrzési intézkedései egyenértékűnek tekinthetőek az említett rendeletben előírtakkal. A jegyzék legutóbbi közzététele óta a Bizottsághoz harmadik országoktól beérkezett új kérelmek és információk fényében indokolt bizonyos módosításokat figyelembe venni, és ezekkel helyénvaló a jegyzéket kiegészíteni, illetve azokat a jegyzékbe beilleszteni.
            
         
               (2)
            
            
               Az ausztrál hatóságok tájékoztatták a Bizottságot az egyik ellenőrző szerv átszervezéséről és névváltozásáról. Az ausztrál hatóságok benyújtották a szükséges garanciákat a Bizottsághoz arra vonatkozóan, hogy az átalakított ellenőrző szerv eleget tesz az 1235/2008/EK rendelet 8. cikkének (2) bekezdésében megállapított feltételeknek.
            
         
               (3)
            
            
               Egyes Japánból importált mezőgazdasági termékeket jelenleg az 1235/2008/EK rendelet 19. cikkében előírt átmeneti szabályok alapján forgalmaznak az Unióban. Japán kérelmezte a Bizottságnál a rendelet III. mellékletében szereplő jegyzékbe történő felvételét, továbbá rendelkezésre bocsátotta a szükséges információkat a rendelet 7. és 8. cikkének megfelelően. Az információk vizsgálatából, majd a japán hatóságokkal folytatott megbeszélésekből az derült ki, hogy a szóban forgó országban a termelésre vonatkozó szabályok és az ökológiai termelés ellenőrzésére vonatkozó szabályok egyenértékűek a 834/2007/EK rendeletben előírtakkal. A Bizottság a 834/2007/EK rendelet 33. cikke (2) bekezdésének megfelelően helyszíni ellenőrzést hajtott végre a Japánban ténylegesen alkalmazott termelési szabályokra és ellenőrzési intézkedésekre vonatkozóan. Következésképp indokolt, hogy a Bizottság felvegye Japánt az 1235/2008/EK rendelet III. mellékletében szereplő jegyzékbe.
            
         
               (4)
            
            
               Ezért az 1235/2008/EK rendeletet ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,
            
         ELFOGADTA EZT A RENDELETET:
   1. cikk
   Az 1235/2008/EK rendelet III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában történő kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 31-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 189., 2007.7.20., 1. o.
   
      (2)  HL L 334., 2008.12.12., 25. o.
   
      MELLÉKLET
      Az 1235/2008/EK rendelet III. melléklete a következőképpen módosul:
      
                  1.
               
               
                  Az Ausztráliára vonatkozó szöveg 5. pontjában a negyedik francia bekezdés helyébe a következő szöveg lép:
                  
                              „—
                           
                           
                              NASAA Certified Organic (NCO), www.nasaa.com.au”;
                           
                        
            
                  2.
               
               
                  Az Izraelre vonatkozó szöveg után a következő szöveg kerül beillesztésre:
                  „JAPÁN
                  1.   Termékkategóriák: 
                  
                              a)
                           
                           
                              feldolgozatlan növényi termékek és termesztésre szánt vegetatív szaporítóanyagok és vetőmagvak;
                           
                        
                              b)
                           
                           
                              alapvetően egy vagy több növényi eredetű összetevőből álló feldolgozott mezőgazdasági termékek élelmiszerként való felhasználásra.
                           
                        2.   Származás: az 1. a) kategória termékei és az 1. b) kategóriába tartozó termékek ökológiai termeléssel előállított összetevői, amelyeket Japánban állítottak elő.
                  3.   Termelési szabványok: ökológiai termesztésű növényekre vonatkozó japán mezőgazdasági szabvány (a MAFF 1605. sz. értesítése, 2005. október 27.), ökológiai termeléssel előállított élelmiszerekre vonatkozó japán mezőgazdasági szabvány (a MAFF 1606. sz. értesítése, 2005. október 27.).
                  4.   Illetékes hatóságok: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html és Food and Agricultural Materials Inspection Center (FAMIC), www.famic.go.jp
                  5.   Ellenőrző szervek: 
                  
                              —
                           
                           
                              Hyogo prefectural Organic Agriculture Society (HOAS), www.hyoyuken.org
                           
                        
                              —
                           
                           
                              AFAS Certification Center Co., Ltd., www.afasseq.com
                           
                        
                              —
                           
                           
                              NPO Kagoshima Organic Agriculture Association, www.koaa.or.jp
                           
                        
                              —
                           
                           
                              Center of Japan Organic Farmers Group, www.yu-ki.or.jp
                           
                        
                              —
                           
                           
                              Japan Organic & Natural Foods Association, http://jona-japan.org/organic
                           
                        
                              —
                           
                           
                              Ecocert-QAI Japan Ltd., http://ecocert.qai.jp
                           
                        
                              —
                           
                           
                              Japan Certification Services, Inc., www.pure-foods.co.jp
                           
                        
                              —
                           
                           
                              OCIA Japan, www.ocia-jp.com
                           
                        
                              —
                           
                           
                              Overseas Merchandise Inspection Co., Ltd., www.omicnet.com/index.html.en
                           
                        
                              —
                           
                           
                              Organic Farming Promotion Association, www3.ocn.ne.jp/~yusuikyo
                           
                        
                              —
                           
                           
                              ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                           
                        
                              —
                           
                           
                              Environmentally Friendly Rice Network, www.epfnetwork.org/okome
                           
                        
                              —
                           
                           
                              Ooita Prefecture Organic Agricultural Research Center, www.d-b.ne.jp/oitayuki
                           
                        6.   Tanúsítványt kibocsátó szervek: az 5. pontban szereplő szervek.
                  7.   A jegyzékben való feltüntetés érvényességének határideje: 2013. június 30.”